Alates 1. aprillist muutub pangas raha hoidmine tasuliseks. 1 krooni hoiustamine arveldusarvel hakkab maksma 0,33 senti, teatasid juhtivad pangad täna varahommikul.    Otsust põhjendasid erinevate pankade esindajad  üheselt - pangad suudavad pakkuda niivõrd head teenust, et suisa häbi on selle eest mitte tasu võtta.    "Majanduskriis ning laialt levinud rahamure on taandumas ning inimestel hakkab üha enam raha üle jääma," teatas ühe juhtiva panga pressiesindaja.    "Suure ja turvalise firma poolt pakutava teenuse eest tuleb ka maksta. See on nagu auto pidamine - mida suurem, turvalisem ja võimsam on sõiduk, seda kallim on teda pidada."    Toru-uuringutele toetudes on pangad leidnud, et  sularahaarvelduste arv pangatehingute kõrval on vähenemas ning pole karta inimeste tagasiminekut nn. kukru-aega.    Samas säilitab majandussüsteem inimestel võimaluse raha ka edaspidi sukasääres hoida, mis võib mõningatel allikatel siiski lõppkokkuvõttes kallimakski osutuda.    Kes peab paljuks raha omamise eest tasu maksta, see süüdistagu hiljem vaid iseennast.